《诗一首》
宋代·黄晞

福唐太守天下才，好事求奇竭中楮。
有时劝我静祛怀，到处寻幽闲笑侣。
一朝薏苡足人疑，万里珠玑同梦睹。
树墓休提孤剑录，星垣忽见清弦古。
好物终难寂寞留，高门即是從容所。
几年何地各分飞，此地当歌忽胥遇。
还记当头洒泪人，同是從前旧承顾。
中郎一见厚难忘，柯亭有竹君知否。

作者简介：（?—1057）宋建州建安人，字景微，号聱隅子。少通经，聚书数千卷，学者多从之游。石介在太学，遣诸生以礼聘召，晞走匿邻家不出。枢密使韩琦表荐之，以太学助教致仕。有《歔欷琐微论》。